Konkurs „Obiektywnie śląskie”
Kiejby sie tak spytać pora osób ło to, czym dlo nich je Ślonsk i jak go widzom, żodyn niy powiy i niy pokoże go tak samo.
Dlo jednych to je region, kaj ino wszyndy gruby i czorny luft, dlo inkszych łonki, lasy i żubry. Zaś jeszcze inksi bydom ło nim godać poprzez ludzi, kierzy tukyj miyszkajom i pokożom jejich życi, niyroz ciyżki ale tyż niyroz gryfne.
Toż Ślonsk to je taki jedyn wieli miszong widziany przez kożdego inakszyj. A jak? Możecie na to pytani łodpedzieć i przy łokazji wygrać naprowda fajne gyszynki, kiej ino klipsniecie pora zdjyńć, abo nagrocie filmik.
Tymat je taki: „Śląsk, którego już nie ma – Śląsk, który będzie”. Konkurs mianuje sie „Obiektywnie śląskie” a rychtuje go stowarzyszyni „Projekt Śląsk” i europoseł dr Marek Migalski.
Zdjyńcia bydom ocyniać reżyser Lech Majewski, operator filmowy Adam Sikora, grafik Jacek Joostberens i tyż Marcin Meller, dziennikarz.
Jaki bydom gyszynki?
Nojlepsi wybierom sie w rajza do Brukseli, ale je tyż jeszcze moc inkszych gyszynków ło kierych poczytocie na zajcie konkursu.
A kiej zrobicie do swoich zdjyńć i filmów łopis po naszymu, to łod nos możno tyż dostaniecie co fajnego z naszego gyszeftu.
Toż klipsaparat do gości i pokożcie jaki je Wasz Ślonsk.
Tukyj pora prac z 2012 roku:
Mocie czas do 15 września 2013.
Wiyncyj ło konkursie, jego regulaminie znojdziecie tukyj:
http://www.obiektywnieslaskie.pl/regulamin
sot_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn